laion/Wikipedia-Exotic huggingface dataset:
טיאגו תומאש

טיאגו באריירוש דה מלו תומאש (בפורטוגזית: Tiago Barreiros de Melo Tomás; נולד ב-16 ביוני 2002 בליסבון שבפורטוגל) הוא כדורגלן פורטוגזי המשחק בעמדת החלוץ בקבוצת וולפסבורג. תומאש הגיע אל מחלקת הנוער של ספורטינג ליסבון לאחר ששיחק במשך עונה במחלקת הנוער של אשטוריל. ב-25 ביוני 2020 חתם על חוזה מקצועני לחמש שנים במועדון. ב-1 ביולי הוא ערך את הופעת הבכורה שלו במועדון, בניצחון 1–2 על ז'יל ויסנטה במסגרת המחזור ה-29 בליגה לעונת 2019/2020. בסך הכל ערך חמש הופעות ליגה בעונה זו. ב-24 בספטמבר 2020 הוא הבקיע את שער הבכורה שלו במועדון, בניצחון 0–1 על אברדין במסגרת סיבוב ההעפלה השלישי של הליגה האירופית לעונת 2020/2021. ב-28 באוקטובר הבקיע את שער הבכורה שלו בליגה, בניצחון 1–3 על ז'יל ויסנטה במסגרת המחזור הראשון לעונת 2020/2021. בעונה זו הוא ערך 30 הופעות ליגה והבקיע שלושה שערים, וזכה עם ספורטינג ליסבון באליפות פורטוגל ובגביע הליגה הפורטוגלית. ב-31 ביולי 2021 נכנס כמחליף בדקה ה-69 בניצחון 1–2 על ספורטינג בראגה במסגרת הסופר קאפ הפורטוגלי. ב-15 בספטמבר ערך את הופעת הבכורה שלו בליגת האלופות, כשנכנס כמחליף בדקה ה-60 בהפסד 1–5 לאייאקס במסגרת שלב הבתים לעונת 2021/2022. ב-30 בינואר 2022 הושאל לשטוטגרט מהבונדסליגה לעונה וחצי. שישה ימים לאחר מכן ערך את הופעת הבכורה בהפסד 2–3 לאיינטרכט פרנקפורט. את שעריו הראשונים כבש ב-12 בפברואר כשכבש צמד בהפסד 2–4 לבאייר לברקוזן. תומאס ושטוטגרט סיימו גם בעונת 2021/22 וגם בעונת 2022/23 בתחתית הטבלה, כשבעונת 2022/23 נזקקו למבחני הישרדות מול המבורג כדי להישאר בבונדסליגה. תומאס הבקיע שבעה שערי ליגה בעונה וחצי בהן שיחק בשטוטגרט. בתום תקופת ההשאלה לשטוטגרט, נמכר טיאגו תומאס מספורטינג ליסבון לוולפסבורג תמורת 8.8 מיליון אירו ובונוסים נוספים. את שני שערי הבכורה שלו הבקיע תומאס בניצחון 6-0 של וולפסבורג על מכבי ברלין במסגרת הגביע הגרמני. בעונת הבכורה שלו בוולפסבורג, 2023/24, סיימו תומאס והקבוצה במקום ה-12, כשהוא מבקיע שער ליגה אחד. תומאש היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר. ספורטינג ליסבון אליפות פורטוגל (1): 2020/2021 גביע הליגה הפורטוגלית (1): 2020/2021 הסופר קאפ הפורטוגלי (1): 2021 מדיה וקבצים בנושא טיאגו תומאש בוויקישיתוף טיאגו תומאש, ברשת החברתית אקס (טוויטר) טיאגו תומאש, ברשת החברתית אינסטגרם טיאגו תומאש, באתר Transfermarkt טיאגו תומאש, באתר Fussballdaten.de (בגרמנית) טיאגו תומאש, באתר Soccerway טיאגו תומאש, באתר WorldFootball.net טיאגו תומאש, באתר FootballDatabase.eu Tiago Tomás renova contrato com o Sporting באתר Record, ‏ 25 ביוני 2020 (בפורטוגזית) A reação de Tiago Tomás à estreia: "Os que me são próximos sabem..." באתר O Jogo, ‏ 2 ביולי 2020 (בפורטוגזית) Fan view: Tiago Tomas’ finish showed strength Sporting possess as Aberdeen suffer another Europa League near miss באתר The Press and Journal, ‏ 25 בספטמבר 2020 (באנגלית) Sporting duo Nuno Mendes and João Palhinha called into Portugal squad as Cédric earns recall באתר PortuGOAL, ‏ 16 במרץ 2021 (באנגלית)
ז'ובאנה קאברל

ז'ובאנה אדוארדו בורז'ס קאברל (בפורטוגזית: Jovane Eduardo Borges Cabral; נולד ב-14 ביוני 1998 באסומאדה שבכף ורדה) הוא כדורגלן מכף ורדה המשחק בעמדת קשר הכנף באולימפיאקוס מליגת העל היוונית בהשאלה מספורטינג ליסבון, ובנבחרת כף ורדה. קאברל נולד באסומאדה שבכף ורדה, והחל לשחק כדורגל במחלקת הנוער של גרמיו נהגר, עד שבשנת 2014 עבר אל מחלקת הנוער של ספורטינג ליסבון מליגת העל הפורטוגלית. בעונות 2016/2017 ו-2017/2018 שיחק בספורטינג ליסבון ב', קבוצת המילואים של המועדון, בליגה הפורטוגלית השנייה. בסך הכל ערך 34 הופעות ליגה בקבוצת המילואים של המועדון, בהן הבקיע שני שערים. ב-12 באוגוסט 2018 הוא ערך את הופעת הבכורה שלו בקבוצה הראשונה של המועדון, בניצחון 3-1 על מוריירנסה במסגרת המחזור הראשון בליגה לעונת 2018/2019. ב-1 בספטמבר הבקיע את שער הבכורה שלו במועדון, בניצחון 1-0 על פיירנסה במסגרת המחזור הרביעי בליגה. בעונתו הראשונה בקבוצה הראשונה של המועדון ערך קאברל 18 הופעות ליגה, בהן הבקיע שני שערים, וזכה עם ספורטינג ליסבון בגביע הליגה הפורטוגלית ובגביע הפורטוגלי. בעונת 2019/2020 הוא הוסיף 16 הופעות ליגה, בהן הבקיע שישה שערים. בעונת 2020/2021, בה זכתה ספורטינג ליסבון באליפות פורטוגל ובגביע הליגה הפורטוגלית, ערך קאברל 24 הופעות ליגה והבקיע חמישה שערים. ב-31 ביולי 2021 שיחק 80 דקות בניצחון 2-1 על ספורטינג בראגה במסגרת הסופר קאפ הפורטוגלי. ב-15 בספטמבר ערך את הופעת הבכורה שלו בליגת האלופות, כששיחק במחצית הראשונה בהפסד 5-1 לאייאקס במסגרת שלב הבתים לעונת 2021/2022. בינואר 2022 הושאל ללאציו מהסרייה א'. שיחק 3 משחקי ליגה בלבד, ושב לספורטינג ליסבון בסיום העונה. ב-1 בפברואר 2024 הושאל לאולימפיאקוס מליגת העל היוונית עד לסיום העונה, עם אופציה לרכישה בתום תקופת ההשאלה. ב-28 במרץ 2017 ערך קאברל את הופעת הבכורה שלו בנבחרת כף ורדה, בניצחון 2-0 על נבחרת לוקסמבורג במשחק ידידות. בחודש אוקטובר 2018 הודיע קאברל כי הגיש בקשה לקבלת אזרחות פורטוגזית, וכי הוא מעוניין לייצג את נבחרת פורטוגל. נכלל בסגל נבחרת כף ורדה לטורניר גביע אפריקה לאומות 2023. ספורטינג ליסבון אליפות פורטוגל (1): 2020/2021 הגביע הפורטוגלי (1): 2018/2019 גביע הליגה הפורטוגלית (2): 2018/2019, 2020/2021 הסופר קאפ הפורטוגלי (1): 2021 ז'ובאנה קאברל, באתר Transfermarkt ז'ובאנה קאברל, באתר Soccerway ז'ובאנה קאברל, באתר WorldFootball.net ז'ובאנה קאברל, באתר National Football Teams ז'ובאנה קאברל, באתר FootballDatabase.eu Jovane Cabral, a nova pérola cabo-verdiana que encanta o Sporting באתר Diário de Notícias, ‏ 1 בספטמבר 2018 (בפורטוגזית) Tribuna Vip – Grémio Desportivo Nhagar está à espera, de resposta do Sporting de Portugal sobre os direitos de formação do atleta Jovane Cabral באתר RTC, ‏ 11 בדצמבר 2018 (בפורטוגזית) Selecção Nacional de Futebol venceu ontem o Luxemburgo por 2–0 no jogo amigável disputado em Luxemburgo באתר RTC, ‏ 29 במרץ 2017 (בפורטוגזית) Cape Verde coach Rui Aguas understands Jovan Cabral's snub באתר BBC, ‏ 9 באוקטובר 2018 (באנגלית)
ז'ני קטאמו

ז'ני סיפריאנו קטאמו (בפורטוגזית: Geny Cipriano Catamo; נולד ב-26 בינואר 2001 במוזמביק) הוא כדורגלן מוזמביקי המשחק בעמדת קשר הכנף בקבוצת ספורטינג ליסבון מליגת העל הפורטוגלית ובנבחרת מוזמביק. בין השנים 2018–2019 שיחק קטאמו באמורה מהליגה הפורטוגלית השלישית. ב-11 ביוני 2019 חתם על חוזה לשתי עונות בספורטינג ליסבון מליגת העל הפורטוגלית, והחל לשחק בקבוצת המילואים שלה. בעונת 2021/2022 קודם לקבוצה הראשונה של המועדון. ב-10 בספטמבר 2019 ערך קטאמו את הופעת הבכורה שלו בנבחרת מוזמביק, בניצחון 2-0 על נבחרת מאוריציוס במסגרת הסיבוב הראשון של מוקדמות מונדיאל 2022. במשחק זה הבקיע את שער הבכורה שלו בנבחרת. נכלל בסגל נבחרת מוזמביק לטורניר גביע אפריקה לאומות 2023. ז'ני קטאמו, ברשת החברתית אינסטגרם ז'ני קטאמו, באתר Transfermarkt ז'ני קטאמו, באתר Soccerway ז'ני קטאמו, באתר National Football Teams ז'ני קטאמו, באתר FootballDatabase.eu Mundial2022: Moçambique vence Ilhas Maurícias e está na fase de grupos באתר Maisfutebol, ‏ 10 בספטמבר 2019 (בפורטוגזית) סגל הנבחרת לטורניר גביע אפריקה לאומות 2023 בחשבון הפייסבוק הרשמי של פדרציית הכדורגל המוזמביקית, 22 בדצמבר 2023 (בפורטוגזית)
A Night in Tunisia

A Night in Tunisia ("לילה בתוניסיה") הוא לחן, שכתב נגן החצוצרה דיזי גילספי בשנת 1942, כאשר גילספי ניגן בהרכב של בני קרטר. קטע הפך לסטנדרט ג'אז. הקטע הוצג בתחילה בשם "אינטרלוד" עם מילים מאת שרה ווהן. ואכן, הסולנית עצמה הייתה אחד האמנים הראשונים שהקליטו אותו, בגרסה איטית בדצמבר 1944 בהשתתפות גילספי כמלווה. המנגינה התפרסמה בביצוע הביג בנד של בילי אקסטין, הידועה כלהקת הביג בנד הראשונה אי פעם. בלהקה זו הופיעו, לצד גילספי, הסקסופוניסט צ'ארלי פארקר והזמרת שרה ווהן. גילספי שכינה את המנגינה "Interlude" אמר, כי "איזה גאון החליט לקרוא לזה 'לילה בתוניסיה'". לדבריו, המנגינה הולחנה בפסנתר במועדון Kelly’s Stable שבניו יורק. "לילה בתוניסיה" הייתה אחת מהיצירות היותר מזוהות עם להקת הבי בופ בהרכב הביג בנד של גילספי, והוא גם ניגן אותה עם הרכבים קטנים אחרים שלו. בינואר 2004 הוסיפה האקדמיה להקלטות (The Recording Academy ) את ההקלטה בהוצאת חברת ההקלטות "ויקטור" מ -1946 מאת גילספי ל"היכל התהילה" של פרסי הגראמי. באלבום "A Night at Birdland Vol.1", הציג המתופף ארט בלייקי את גרסת הכיסוי שלו משנת 1954 שאמר: "...עכשיו ננגן מנגינה שנכתבה על ידי דיזי גילספי המפורסם. אני מרגיש די קרוב למנגינה הזאת כיוון שהייתי שם כשהלחין אותה בטקסס בתחתית פח אשפה ". יצירה זו מראה את שאיפתו של המלחין להתרחק מהמוסכמות של הג'אז של שנות ה -40. הדבר מוצג על ידי המקצבים האפרו-קריביים שלו, הגישה החדשנית להרמוניה ולחן, ועל ידי עזיבתו את קו הבס הרגיל של הג'אז משנות ה -40. האוסטינטו המורכב של הבס בקטע "A" נמנע מדפוס הבס הסטנדרטי של רבעי טונים, והשימוש בשינויי אקורד מתנדנדים של מהלך הרמוני (באמצעות ה- Sub V, אקורד תחליף טריטון לאקורד הדומיננטי) מעניקים לשיר תחושה ייחודית ומסתורית. קטע B בולט כבעל מקצב ("two-five-one progression") לא ברור, שכן התקדמות האקורד של קטע B כמו נלקחת מקטע B בסטנדרט " "Alone Together", גורם למהלך ההרמוני להוביל חזרה לסאב V של קטע A. בדומה למנגינות רבות של גילספי, הוא כולל מבוא קצר בכתב וקטע ביניים קצר המתרחש בין קטעי סולו-במקרה זה, רצף של שתים עשרה תיבות המוביל לברייק של ארבע תיבות עבור הסולן הבא אחריו. היצירה זכתה לגרסאות כיסוי רבות מאד. קאונט בייסי Stefano di Battista ארט בלייקי לי מורגן 1960 Dee Dee Bridgewater צ'אק בראון ו הא-מן (1994) אנטוני ברקסטון קליפורד בראון - The Beginning and the End (1955) ריי בראון ראסטי בריאן דון בייס ג'ון קריסטי מיילס דייוויס רונאלד דיינס ביל אוונס וטוני סקוט מיינרד פרגוסון אלה פיצג'רלד סטן גץ דקסטר גורדון עם באד פאוול (Our Man in Paris1963)) ג'יג'י גרייס דונלד האריסון יוסף לטיף אבראהים מעלוף בובי מקפרין עם מנהטן טרנספר ארט פפר ארטורו סנדובל מידע על היצירה "A Night in Tunisia" באתר מיוזיק בריינז גרסאות נוספות ל"A Night in Tunisia" באתר SecondHandSongs הסבר על היצירה "לילה בתוניסיה" Dizzy Gillespie feat. Charlie Parker - A Night In Tunisia Jazz Standards Songs and Instrumentals (Night in Tunisia), www.jazzstandards.com Interlude (A Night in Tunisia), 2020-11-20, נבדק ב-2021-09-27 Search for "night in tunisia", AllMusic (באנגלית)
ז'וניור מסיאס

ז'וניור וולטר מסיאס (בפורטוגזית: Junior Walter Messias; נולד ב-13 במאי 1991) הוא כדורגלן ברזילאי המשחק בעמדת הקשר ההתקפי בקבוצת גנואה. מסיאס נולד בברזיל, ועבר לאיטליה בשנת 2011 יחד עם אשתו ועם בנו, והם התיישבו בטורינו, יחד עם אחיו של מסיאס. בטורינו הוא החל לעבוד בתחום השליחויות, ובזמנו הפנוי שיחק כדורגל בקבוצה חובבנית. מסיאס החל את הקריירה המקצוענית שלו במועדונים קזאלה, קיירי וגוצאנו מהליגות השלישית והרביעית באיטליה, זאת לאחר שתחילה שיחק בליגות החובבניות במדינה. ב-31 בינואר 2019 חתם מסיאס בקרוטונה מהסרייה ב', והושאל בחזרה לגוצאנו עד לתום עונת 2018/2019. ב-24 באוגוסט הוא ערך את הופעת הבכורה שלו במדי קרוטונה בסרייה ב', במשחק נגד קוזנצה. היה לו תפקיד חשוב בהעפלתה של קרוטונה לסרייה א' בפעם השנייה בהיסטוריה של המועדון, כאשר הוא עורך 34 הופעות ליגה ומבקיע שישה שערים. ב-20 בספטמבר 2020 הוא ערך את הופעת הבכורה שלו בסרייה א', בהפסד 1–4 לגנואה במסגרת המחזור הראשון לעונת 2020/2021. ב-25 באוקטובר הוא הבקיע את שער הבכורה שלו במועדון, בהפסד 2–4 לקליארי במסגרת המחזור החמישי בליגה. בעונה זו, שהסתיימה בחזרתה של קרוטונה לסרייה ב', ערך מסיאס 36 הופעות ליגה, בהן הבקיע תשעה שערים. ב-31 באוגוסט 2021 הושאל מסיאס למילאן מהסרייה א'. ב-24 בנובמבר כבש את שער הניצחון של קבוצתו בדקה ה-87 מול אתלטיקו מדריד בחוץ, מה שהיה לניצחונה הראשון של קבוצתו בליגת האלופות לאחר 8 שנים. ביולי 2022 נרכש על ידי מילאן. ב-11 באוגוסט 2023 הושאל לגנואה לעונה אחת. מילאן אליפות איטליה: 2021/2022 מדיה וקבצים בנושא ז'וניור מסיאס בוויקישיתוף ז'וניור מסיאס, ברשת החברתית אינסטגרם ז'וניור מסיאס, באתר Transfermarkt ז'וניור מסיאס, באתר Soccerway ז'וניור מסיאס, באתר BDFutbol ז'וניור מסיאס, באתר WorldFootball.net ז'וניור מסיאס, באתר FootballDatabase.eu ז'וניור מסיאס, באתר ESPN Junior Messias, dallo sbarco in Italia in cerca di lavoro alla Serie A nel Crotone באתר LACNews24, ‏ 18 בנובמבר 2020 (באיטלקית) https://www.facebook.com/gozzanocalcio/posts/10157095361389106 ההודעה הרשמית] בדף הפייסבוק הרשמי של גוצאנו, 31 בינואר 2019 (באיטלקית) Crotone v Cosenza game report באתר Soccerway, ‏ 24 באוגוסט 2019 (באנגלית)
סזר אוזטורק

סזר אוזטורק (בטורקית: Sezer Öztürk; נולד ב-3 בנובמבר 1985 בוולברט שבגרמניה המערבית) הוא כדורגלן עבר טורקי ששיחק בעמדת הקשר ההתקפי. אוזטורק נולד בוולברט שבגרמניה המערבית ושיחק במחלקות הנוער של טורקגוצ'ו ולברט, SSVg ולברט, TVD ולברט ורוט-וייס אסן. בשנת 1995 הגיע למחלקת הנוער של באייר לברקוזן מהבונדסליגה, ובין השנים 2004–2005 ערך שבע הופעות ליגה במדי הקבוצה, כולן כמחליף. בעונת 2005/2006 הוא הושאל למשך עונה אחת למחזיקת הגביע הבלגי חרמינל בירסחוט על-מנת לצבור דקות משחק. בחודש ינואר 2006 עבר אוזטורק לנירנברג, גם היא מהבונדסליגה. בסוף עונת 2005/2006 עבר אוזטורק למניסהספור מליגת העל הטורקית. לקראת החצי השני של עונת 2009/2010 הוא עבר לאסקישהירספור מליגת העל הטורקית, במדיה חתם על חוזה לשתי עונות וחצי. בחלון ההעברות של קיץ 2011 חתם אוזטורק על חוזה לארבע עונות לאלופת הליגה בעונת 2010/2011 פנרבחצ'ה. בקיץ 2013 עבר אוזטורק לבשיקטש, גם היא מליגת העל הטורקית. באוקטובר 2013 לאחר משחק ידידות הוא היה מעורב בקטטה עם איברהים טוראמן שגרמה לעזיבת טורמאן מהקבוצה. אוזטורק לא זכה לדקות משחק במדי הקבוצה ובעונת 2014/2015 הוא הושאל לאיסטנבול בשאקשהיר, ובהמשך הושאל לאסקישהירספור. בשנת 2015 הוא נופה מסגל בשיקטש והתבקש למצוא קבוצה חדשה, ולבסוף פרש מכדורגל. בשנת 2010 זומן אוזטורק לסגל נבחרת טורקיה לקראת משחק ידידות נגד נבחרת ארצות הברית, אך לא זכה לדקות משחק במדי הנבחרת. ב-19 בספטמבר 2021 אוזטורק רצח לכאורה באקדחו אדם אחד ופצע ארבעה בשל ויכוח הנוגע להסדרי תנועה בשילה, איסטנבול, טורקיה. לפי הדיווח, אוזטורק וחברו ניסו לחצות כביש שהיה חסום על-ידי עוברי אורח. במקום התפתח ויכוח, ותוך זמן קצר התפתחה קטטה במהלכה שלף אוזטורק את אקדחו וירה בעוברי האורח, ולבסוף ברח מהזירה. האירוע צולם על-ידי מצלמות של טלפונים ניידים ועל-ידי מצלמות אבטחה, הוא נתפס רק ב-27 בנובמבר בניסיון לעבור את הגבול בצורה לא חוקית. פנרבחצ'ה הגביע הטורקי (2): 2011/2012, 2012/2013 מדיה וקבצים בנושא סזר אוזטורק בוויקישיתוף סזר אוזטורק, באתר Transfermarkt סזר אוזטורק, באתר Fussballdaten.de (בגרמנית) סזר אוזטורק, באתר Soccerway סזר אוזטורק, באתר WorldFootball.net סזר אוזטורק, באתר FootballDatabase.eu Öztürk, Sezer באתר Kicker (בגרמנית) Başakşehir'den 3 bomba birden! באתר Haber Turk, ‏ 1 בספטמבר 2014 (בטורקית) Sezer Öztürk İstanbul Başakşehir ile anlaştı באתר Radikal, ‏ 1 בספטמבר 2014 (בטורקית)
In Person!

In Person! הוא האלבום השביעי של הזמר האמריקאי טוני בנט, יחד עם תזמורת קאונט באסי. את האלבום הוציאה חברת התקליטים קולומביה רקורדס לאור, במרץ 1959, לאחר שהוקלט בחודש דצמבר בשנה הקודמת. תחילה נועד In Person! לצאת לאור כאלבום הופעה, בנובמבר 1958. אולם ההקלטה נעשתה ללא אישורו של מפיק האלבום, אל חם. הוא חייב את בנט והתזמורת להקליט מחדש את האלבום, ולשתול בו צלילי מחיאות כפיים, שידמו את הקהל בהקלטה המקורית. אל חם כשל בהדבקת צלילי מחיאות הכפיים במקומות הנכונים. דחי זה תוקן בהקלטה המחודשת של In Person! בשנת 1994. גרסה זו זכתה לביקורות חיביות מפי מבקרי המוזיקה העכשווית. מידע על האלבום In Person! באתר MusicBrainz מידע על האלבום In Person! באתר AllMusic האלבום In Person! באתר Discogs Billboard Mar 23, 1959 In Person! David Evanier (30 June 2011). All the Things You Are: The Life of Tony Bennett. John Wiley & Sons. pp. 118
אסטרו אורביטר

אסטרו אורביטר (באנגלית: Astro Orbiter) או אסטרו אורביטור (באנגלית: Astro Orbitor) הוא מתקן המצוי בארץ המחר של פארקי השעשועים של חברת וולט דיסני. שם המתקן שונה מפארק לפארק, אולם המתקן דומה או זהה. בארץ המחר שבדיסנילנד נפתח החדש מבין המתקנים ב-22 במאי 1998 ונקרא "אסטרו אורביטור". בפארק השעשועים דיסנילד פריז שבאתר הנופש דיסנילנד פריז נקרא המתקן Orbitron, Machines Volantes, בממלכת הקסם שבדיסניוורלד נקרא המתקן "אסטרו אורביטר" ובדיסנילנד שבהונג קונג נקרא המתקן "אורביטרון" (Orbitron) המתקן בנוי ממבנה מרכזי שאליו מחוברות החלליות. בכל חללית ישנו מוט המאפשר לשלוט על הגובה. במרכז המתקן ישנו מנוע שמסובב אותו, וכך בעת הסיבוב המתקן נראה כמו פסל קינטי ענק. בדיסנילנד בקליפורניה וביורודיסני המבנה המרכזי הוא מערכת פלנטות ולוויינים מוזהבת. בממלכת הקסם ובדיסנילנד הונג קונג מערכת הכוכבים זהה אך צבעונית. בדיסנילנד טוקיו המנה המרכזי הוא דמוי טיל סאטורן 5 וצבוע בצבעי לבן, כחול וכסוף. המתקן הוא דור שלישי של מתקני טילים מסתובבים בארץ המחר. המתקן המקורי היה בגובה פני הקרקע. במקור נקרא המתקן אסטרו ג'טס ובהמשך שונה שמו לסילוני הטילים (רוקט ג'טס). בשנת 1966 הועבר המתקן למיקום גבוה יותר - בראש תחנת הפיפלמובר, והגיעו אליו באמצעות מעלית. גרסה זו נותרה בפעולה עד שנת 1997. בעת שיפוץ ארץ המחר בשנת 1998 תוכננה הצבת המתקן במקום טיל הסאטורן V שעמד במרכז מתקן סילוני הטילים, אולם משקלו של מתקן האסטרו אורביטר היה גדול מכדי להציבו על בניין תחנת הפיפלמובר, ועל כן הוצב המתקן בכניסה לארץ המחר בגובה פני הקרקע. מעולם לא ניתן הסבר מדוע המתקן נקרא בשם שונה בפארקים השונים. פתיחה: 22 במאי 1998 מתכנן: וולט דיסני אימג'ינירינג מספר הטילים: 12 גובה טיל: 7.6 מטרים מרחק הטיל מהמגדל: 6.1 מטרים משך הנסיעה במתקן: 1:30 (11.5 סיבובים) סוג המתקן: טילים נעים נשלטים המסתובבים סביב מגדל מרכזי מדיה וקבצים בנושא אסטרו אורביטר בוויקישיתוף
Hometown, My Town

Hometown, My Town (בעברית: "עיר הולדתי, העיר שלי") הוא האלבום התשיעי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ביולי 1959, לאחר שהוקלט בחודש נובמבר בשנה הקודמת. מידע על האלבום Hometown, My Town באתר MusicBrainz מידע על האלבום Hometown, My Town באתר AllMusic האלבום Hometown, My Town באתר Discogs Billboard July 27, 1959 Hometown, My Town
To My Wonderful One

To My Wonderful One (בעברית: "לאחת המופלאה שלי") הוא האלבום העשירי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בפברואר 1960, לאחר שהוקלט בחודש אוקטובר אשתקד. מידע על האלבום To My Wonderful One באתר MusicBrainz מידע על האלבום To My Wonderful One באתר AllMusic Billboard Feb 22, 1960 To My Wonderful One
Tony Sings for Two

Tony Sings for Two (בעברית: "טוני שר לשניים") הוא האלבום ה-11 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-6 בפברואר 1961, לאחר שהוקלט בחודש אוקטובר 1959. אל האלבום נלוו צלילי פסנתר משל ראלף שרון. מידע על האלבום Tony Sings for Two באתר MusicBrainz מידע על האלבום Tony Sings for Two באתר AllMusic האלבום Tony Sings for Two באתר Discogs Tony Bennett.com Tony Sings for Two
לואי דייוויסון

לואי דייוויסון (באנגלית: Louis Davison; נולד באוגוסט 1999) הוא שחקן תיאטרון, קולנוע וטלוויזיה אנגלי. דייוויסון נולד ברובע האמרסמית' (אנ') אשר במערב לונדון, אנגליה. הוא בנם של השחקנים פיטר דייוויסון ואליזבת הירי. אחיו הקטן הוא השחקן ג'ואל ג'יימס דייוויסון. אחותו למחצה מנישואיו הראשונים של אביו לשחקנית סנדרה דיקינסון, היא השחקנית ג'ורג'יה טננט. אחיינו הוא השחקן טיי טננט, בנה של אחותו. את חוויותיו הראשונות במשחק חווה כשלמד בקורס תיאטרון בבית ספרו. הוא היה חבר בתיאטרון הנוער "The Orange Tree" והופיע במסגרתו בפסטיבל "Connection" לתיאטרון. בשנת 2011 ערך את הופעת הבכורה שלו בסרט הקצר "Beached". בשנת 2013 לוהק לתפקיד בסרט הטלוויזיה "The Five (ish) Doctors Reboot", ובשנת 2016 הוא גילם את ויקטור בסרט "המעון של מיס פרגרין לילדים משונים". בין השנים 2016–2017 גילם את פארקר וויטפילד בסדרת הטלוויזיה "הולבי סיטי". בשנת 2018 שיחק בתפקיד ג'פרי צ'ארלס בסדרת הטלוויזיה "פולדארק". בשנת 2019 הופיע בפרק בסדרה הקומית "The Reluctant Landlord". בשנת 2020 שיחק בעונה השלישית של הסדרה הצרפתית "נסיכת הזמן". בשנת 2022 גילם את הנסיך אדמונד בסדרת הטלוויזיה ההיסטורית "ויקינגים: ולהאלה", המהווה ספין אוף לסדרה "ויקינגים". לואי דייוויסון, במסד הנתונים הקולנועיים IMDb (באנגלית) Internet Movie Database: Biografie Louis Davison, abgerufen am 1. Mai 2020. Louis Davison in Tresamagazine.com vom 16. Mai 2017, abgerufen am 1. Mai 2020
רומן עדין

רומן עדין (באנגלית: A Ticklish Affair) הוא סרט קומדיה רומנטית אמריקאי משנת 1963 בבימויו של ג'ורג' סידני, עם שירלי ג'ונס, גיג יאנג, רד באטנס וקרולין ג'ונס בתפקידים הראשיים. התסריט מבוסס על הסיפור "הליכת ירח" של ברברה לותר. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. איימי מרטין (שירלי ג'ונס) היא אלמנה צעירה הגרה עם שלושת בניה בסן דייגו. היא שקועה בדאגה לילדיה ולא מעוניינת בזגיות חדשה. אחיה סימון (רד באטנס) וגיסתה טנדי (קרולין ג'ונס) לוחצים עליה בכיוון זה. סימון קונה לילדים מכשיר איתות. הבן הצעיר גרובר (פיטר רובינס) מפעיל את המכשיר הזה ומשדר הודעת SOS. בחוף נמצא בסיס גדול של חיל הים האמריקאי והקומנדר קיי ווידון (גיג יאנג) קולט את ההודעה ומגיע למקום עם חייליו. בדירה הוא פוגש את איימי שמנסה לתקן את הברז בבית ולא יודעת על מה המהומה. היא מיד מוצאת חן בעיניו והוא מסביר לה ולילדים את משמעות הידיעה שהקפיצה את כל הבסיס הענק של חיל הים ובאותה הזדמנות גם מתקן את הברז. קיי מתחיל לחזר אחרי איימי. היא רואה שהילדים נקשרים אליו ובלחץ של סימון וטנדי היא מתחילה לצאת איתו. בשלב מסוים הוא מודיע לה על רצונו להתחתן וכי קבל תפקיד בכיר בצי באיטליה. איימי מסתייגת מהצעתו בגלל רצונה שלילדים יהיה בסיס קבוע והם נפרדים. הדוד סימון קונה לילדים בלוני הליום גדולים כדי שיוכלו להיקשר אליהם ולרחף באוויר כמו שמרחפים על הירח ללא כוח המשיכה (מכאן שם הסיפור). הוא קושר את גרובר אבל החבל ניתק וגרובר מרחף למעלה מעל בית סן דייגו. כוחות משטרה מוזעקים וכן לוחמי אש אך הם לא מצליחים לתפוס את גרובר. קיי מגיש למקום בהליקופטר ונפגש עם איימי. הוא חוזר לבסיס ועולה לספינת אוויר קטנה (אנ') ממנה הוא משתחל, תופס את גרובר ושניהם מועלים לספינה. איימי פוגשת בהם וכולם מתחבקים. איימי מחליטה כעת להתקשר לקיי כבעל ואב חורג לילדיה. "רומן עדין", במסד הנתונים הקולנועיים IMDb (באנגלית) "רומן עדין", באתר AllMovie (באנגלית) "רומן עדין", באתר Rotten Tomatoes (באנגלית) "רומן עדין", במסד הנתונים הקולנועיים KinoPoisk (ברוסית) רומן עדין, באתר TCM קיי, טנדי ואיימי, באתר יוטיוב סימון מנסה לשכנע את איימי, באתר יוטיוב
אילו היו לך כנפיים

אילו היו לך כנפיים (באנגלית: If You Had Wings) היה מתקן שפעל בין ה-5 ביוני 1972 ועד ה-1 ביוני 1987 בארץ המחר של פארק השעשועים ממלכת הקסם בדיסניוורלד שבפלורידה. המתקן פעל בחסות חברת התעופה איסטרן. מתקן זה הביא את המבקרים בו לאתרי היעד של טיסות חברת איסטרן ובהם מקסיקו סיטי, ריו דה ז'ניירו, איי הבהאמס וניו אורלינס. בתקופה בה מרבית המתקנים בפארק דרשו כרטיסים בתשלום מראש (התשלום היה לפי מספר הכרטיסים וסוגי הכרטיסים), היה מתקן זה בחינם לכל המבקרים. המתקן היה מעין מתקן אפל המבוסס על שיטת אומנימובר והעביר את המבקרים דרך סדרת חדרים. תחילה חוו המבקרים מעין "המראה" על יד עליה מתונה כאשר על קירות החדר מוקנים ציפורים עפות (בעיקר שחפים) ומטוסים, ובהמשך עברו המבקרים דרך סדרת חדרים בהם הקרינו סצנות שונות של יעדי התיירות - סצנות בהם מראים דייגים, עושי כובעי קש, רקדני לימבו ולהקות מוזיקליות האופייניות לאתרי התיירות. המנגינה שהושמעה ברקע הייתה שיר הנושא בו שולבה סיסמת חברת התעופה: "אילו היו לך כנפים, יכולת לעשות דברים רבים, יכולת להרחיב את עולמך, אילו היו לך כנפים". המוזיקה נועדה (בלא הצלחה) להסתיר את קולות מקרני הסרטים ומקרני השקופיות. האולם הפופולרי במתקן היה "אולם המהירות" - אולם אליפטי מוארך בו הוקרנו על הקירות (באמצעות מקרן 70 מ"מ) 360° של סרט המציג מבט סביב ממטוס ממריא, רכבת, אדם הגולש על מגלשי מים, רכיבה מהירה על אופנוע, נסיעה ברחפת, וחוזר חלילה. החדר המוארך יצר אשליה של נסיעה במהירות גבוהה, וזאת על אף שמהירות הנסיעה בפועל של המתקן הייתה איטית ביותר, דבר שאיפשר אשליה של זמן נסיעה ארוך מאוד במהירות גבוהה (אף שאיכות הסרטים נמוכה מהמתקנים הרגילים של דיסני המציגים סרטי 360°). על אף שהמתקן פעל זמן רב, לא היה פופולרי ביותר, וסגירתו לא הביאה למחאה ציבורית. בשנת 1987 ביטלה איסטרן את חסותה, והמתקן נסגר ב-1 ביוני 1987. חברת וולט דיסני הסירה את כל האזכורים של חברת איסטרן שבמתקן ופתחה אותו מחדש בשם אילו יכולת לעוף ב-6 ביוני 1987. כחלק מהשיפוץ והסרת אזכורי איסטרן שונה שיר הנושא של המתקן, דבר שהוביל לירידה נוספת בפופולריות שלו, והוא נסגר סופית ב-4 בינואר 1989. בעקבות סגירה זו חברת התעופה דלתא הטילה חסותה על המתקן, ושמו שונה למעוף החלום של דלתא. במסגרת מתקן זה הוחלפו כל הסצנות והמסיקה במתקן. חסות זו הופסקה ביוני 1996, ובעקבות הסרת החסות חברת וולט דיסני הוציאה את כל אזכורי דלתא מהמתקן וקראה לו העלייה לאוויר של דיסני (Disney's Take Flight). מתקן זה נסגר בינואר 1998, והוחלף במתקן משגרי החלל של באז שנות אור. פרודיה על מתקן זה הופיעה בפרק של הסדרה משפחת סימפסון שבו מבקרת המשפחה ב"מרכז אפקוט" ("EFCOT Center") - פרודיה על אפקוט, ונמכרת למשפחה "קולה בחסות חברת איסטרן". אתר מעריצים המוקדש למתקן